Komisjoni määrus (EÜ) nr 740/2004,

21. aprill 2004,

millega muudetakse määrust (EÜ) nr 141/2004, millega kehtestatakse nõukogu määruse (EÜ) nr 1257/1999 rakendamiseeskirjad seoses Tšehhi, Eesti, Küprose, Läti, Leedu, Ungari, Malta, Poola, Sloveenia ja Slovakkia suhtes kohaldatavate maaelu arendamise üleminekumeetmetega

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse Tšehhi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemislepingut, eriti selle artikli 2 lõiget 3,

võttes arvesse Tšehhi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti, eriti selle artikli 41 esimest lõiget,

ning arvestades järgmist:

(1) Nõukogu 17. mai 1999. aasta määrusega (EÜ) nr 1257/1999, Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks ning teatavate määruste muutmise ja kehtetuks tunnistamise kohta, [1] artikliga 33j nähakse ette eriomane ajutine toetus, mis määratakse täisajaga talupidajatele Maltal. Malta ametivõimudelt saadud teabe põhjal tuleb komisjoni määruse (EÜ) nr 141/2004 [2] kontekstis määrata kindlaks kolme tüüpi sätestatud maksete ülempiirid.

(2) Määruse (EÜ) nr 1257/1999 artikli 331 lõigetes 2a ja 2b kehtestatakse erandid meetme, mis puudutab vastavust selle määruse artiklites 21a, 21b ja 21c kehtestatud standarditega, teatavate sätete suhtes. Nende erandite kohaldamiseks tuleks kehtestada üksikasjalikud eeskirjad.

(3) Lisaks sellele tuleks määruse (EÜ) nr 141/2004 II lisas toodud maaelu arengumeetmete nimekiri viia vastavusse komisjoni määruse eelnõu, millega kehtestatakse nõukogu määruse (EÜ) nr 1257/1999 (Euroopa Põllumajanduse Arendus- ja Tagatisfondi (EAGGF) toetuse kohta maaelu arendamise koht), kohaldamise üksikasjalikud eeskirjad, II lisa punktis 8 kehtestatud nimekirjaga.

(4) Määruse (EÜ) nr 141/2004 II lisas toodud rahastamistabelis nähakse ette ka viide kulutustele "teised tegevused". Selle pealkirjaga hõlmatud tegevuste tüüpe tuleb täpsemalt määratleda.

(5) Määruse (EÜ) nr 1257/1999 artikli 331 lõikes 4 toodud metsatulekahjude ohupiirkondade klassifikatsioon tuleb esitada osana maaelu arengukavast. Seega tuleb määruse (EÜ) nr 141/2004 III lisa vastavalt täiendada.

(6) Seega tuleks määrust (EÜ) nr 141/2004 vastavalt muuta.

(7) Käesoleva määrusega ettenähtud meetmed on kooskõlas põllumajandusstruktuuride ja maaelu arengu komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 141/2004 muudetakse järgmiselt:

1. III peatükile lisatakse järgnev artikkel 5a:

"Artikkel 5a

Täisajaga talupidajad Maltal

Määruse (EÜ) nr 1257/1999 artikli 33j teises alalõigus ettenähtud maksete summad ei ületa I lisa punktis A kehtestatud iga-aastast ülemmäära talumajapidamise ja tööühiku kohta."

2. IV peatükk asendatakse järgnevaga:

"IV PEATÜKK UUTELE LIIKMESRIIKIDELE KOHALDATAVAD ERANDID

Artikkel 5b

Rangete nõuete rakendamine

1. Määruse (EÜ) nr 1257/1999 artikli 331 lõikes 2b nimetatud investeeringutega seotud kulud, mis on vajalikud nõuete täitmiseks, määratakse kindlaks pädeva riikliku võimuorgani poolt standardhindade kujul. Need standardhinnad arvutatakse objektiivsete kriteeriumide alusel, mis võimaldavad määrata üksiktegevustega seotud kulusid, võttes arvesse eriomaseid kohalikke tingimusi ja vältides vähimatki ülemäärast hüvitamist.

2. Talupidaja, kes saab toetust määruse (EÜ) nr 1257/1999 artikli 331 lõike 2b kohaselt normi täitmiseks, mis on juba siduv, vastab ka vastavalt selle määruse II jaotise V ja VI peatükis nimetatud hüvitiste ja põllumajanduse keskkonnatoetuse saamise tingimustele investeerimisperioodi jooksul, kui on täidetud selle toetuse määramisega seotud teised tingimused, ja eeldusel, et investeerimisperioodi lõpus vastab talupidaja asjakohasele standardile.

Artikkel 6

Põllumajanduse keskkonnapoliitika

Iga-aastane maksimumsumma hektari kohta kivipuru müüride hooldamiseks ja säilitamiseks Maltal, mis on ette nähtud määruse (EÜ) nr 1257/1999 artikli 33m lõike 2 teises alalõigus, on näidatud I lisa punktis B.

Artikkel 7

Tootjarühmad Maltal

1. Ainult need tootjarühmad, mis moodustavad sektori tootjatest protsentuaalse miinimumi ja esindavad sektori tootmises protsentuaalset miinimumi, vastavad määruse (EÜ) nr 1257/1999 artikli 33d lõike 3 kolmandas alalõigus ette nähtud miinimumtoetuse saamise tingimustele.

2. Toetuse miinimumsumma, mis on arvutatud funktsioonina väikese tootjarühma moodustamiseks vajalikest minimaalsetest kuludest, on näidatud I lisa punktis C."

3. Alljärgnev punkt 9a lisatakse V peatükile:

"Artikkel 9a

Taotlused ja kontrollid rangete nõuete rakendamise meetme suhtes

Seoses määruse (EÜ) nr 1257/1999 artikli 331 lõikes 2b toodud toetusega peab määruse (EÜ) nr 445/2002 artikliga 59 (või uue määruse artikliga 67) ettenähtud kavaga ühinemise taotluste kontrollimise käigus olema võimalik teha kindlaks selle investeeringu vajalikkus kõnealusele standardile vastamisel. Kui kavaga ühinemise taotlus seondub iga-aastase toetussummaga, mis ületab 10000 eurot, peab selle taotluse kontrollimisega kaasnema kohapealne visiit.

Määruse (EÜ) nr 445/2002 artikliga 59 (või uue määruse artikliga 67) ettenähtud maksetaotluste kontrollimise käigus käesoleva artikli esimeses alalõigus nimetatud toetuste suhtes peab olema võimalik teha kindlaks, et see investeering on tehtud. Kui maksetaotlus seondub iga-aastase toetussummaga, mis ületab 10000 eurot, peab selle taotluse kontrollimisega kaasnema kohapealne visiit."

4. I lisa asendatakse käesoleva määruse I lisaga.

5. II lisa asendatakse käesoleva määruse II lisaga.

6. III lisa muudetakse käesoleva määruse III lisa kohaselt.

Artikkel 2

Jõustumine

Käesolev määrus jõustub vastavalt Tšehhi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemislepingule ja selle jõustumise kuupäeval.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 21. aprill 2004

Komisjoni nimel

komisjoni liige

Franz Fischler

[1] EÜT L 160, 26.6.1999, lk 80. Määrust on viimati muudetud 2003. aasta ühinemisaktiga.

[2] ELT L 24, 29.1.2004, lk 25.

--------------------------------------------------

I LISA

“I LISA

Toetussummade tabel meetmete suhtes, mis on eriomased Maltale

A. ARTIKLIS 5A NIMETATUD ÜLEMMÄÄRAD

Teema | Eurot | |

Toetus täisajaga talupidajatele | | |

niisutatud alade puhul | 766 | hektari kohta |

niisutamata alade puhul | 213 | hektari kohta |

loomakasvatusettevõtete puhul | 67 | loomühiku kohta |

Toetuse ülemmäär talumajapidamise kohta | 14500 | aasta tööühiku kohta |

B. ARTIKLIS 6 NIMETATUD MAKSIMUMSUMMA

Teema | Eurot | |

Maksimumsumma kivipuru müüride hooldamiseks ja säilitamiseks | 2000 | hektari kohta |

C. ARTIKLI 7 LÕIKES 2 NIMETATUD SUMMA

Teema | Eurot | |

Tootjagrupi moodustamise toetus | 63000 | esimesel aastal |

63000 | teisel aastal |

63000 | kolmandal aastal |

60000 | neljandal aastal |

50000 | viiendal aastal |

--------------------------------------------------

II LISA

II LISA

+++++ TIFF +++++

+++++ TIFF +++++

--------------------------------------------------

III LISA

Määruse (EÜ) nr 141/2004 III lisa muudetakse järgmiselt.

1. Järgnev II punkt lisatakse I osale:

"II. Täisajaga talupidajad Maltal

A. PÕHIJOONED:

- puudub.

B. MUUD ANDMED:

- täisajaga talupidaja määratlus."

2. 3. jagu asendatakse järgmisega:

"3. Kõikidele uutele liikmesriikidele kohaldatavad erandid

I. Siduvate standardite rakendamine

A. PÕHIJOONED:

- nimekiri standarditest, mille puhul võetakse arvesse investeerimiskulutusi ja nõutavate investeeringute kirjeldusi.

B. MUU TEAVE:

- standardsed investeerimiskulutused iga tingimustele vastava standardi kohta, kaasa arvatud arvutamise detailid, mis tõendavad selle standardi kulutusi,

- investeerimisperioodi(de) kestvus iga tingimustele vastava standardi kohta ja valiku õigustus,

- sätted, mille kaudu on võimalik teha kindlaks, et meetme "rangete nõuete rakendamine" kontekstis toetatud investeeringud ei vasta määruse (EÜ) nr 1257/1999 II jaotise I peatüki alusel jaotatava toetuse tingimustele,

- lisaks määruse (EÜ) nr 445/2002 II lisa punkti 12 lõikele 2 (või uuele määrusele) viide selle määruse artikli 9a rakendamisele.

II. Põllumajandustoodete töötlemise ja turustamise parandamine

A. PÕHIJOONED:

- puudub.

B. MUUD ANDMED:

- ettevõtjate nimekiri, kes saavad kasumit määruse (EÜ) nr 1257/1999 artikli 331 lõikes 3 nimetatud üleminekuperioodist.

III. Metsandus

A. PÕHIJOONED:

- puudub.

B. MUUD ANDMED:

- territooriumi klassifikatsioon metsatulekahjude ohu määra suhtes."

--------------------------------------------------